钦定古今图书集成/明伦汇编/氏族典/第444卷 > 《凌迪知万姓统谱》 > 冼光
## 钦定古今图书集成/明伦汇编/氏族典/第444卷 > 《凌迪知万姓统谱》 > 冼光

按《广东通志》：“光字汝实，南海人。登弘治丙辰进士，授
江西安仁知县。洁己爱民，善辨疑狱，民无冤滞。水灾
民饥，光发赈，不俟请命，存活甚众。丁父艰去，补令泰
兴，召为陕西道御史，出按应天，奖廉察墨，风教大著。
疏江彬诱驾巡幸，侃侃凡千万言，中外为光危，光不
色动，疏留中。光遂乞归，养母，杜门十八年。嘉靖戊子”，
以荐起南京通参，历太常，晋工部右侍郎，所至皆有
声。遇太庙灾，援例自陈。为时宰所忌，竟准致仕。